**REFERAT**

**MØTE FAU VALNESFJORD SKOLE**

**18.JANUAR 2021 KL.19.00**

**Møtet ble avholdt på Teams pga Corona-restriksjoner**

**Til stede: Kari Alterskjær 1.klasse, Yvonne Engan Hansen 3.klasse, Elisabeth Norheim Jenssen 4.klasse, Øyvin Thuv 5.klasse, Elin Widsteen 5.klasse, Arvid Stifjell 6.klasse, Jan Arild Bergh 6.klasse, Mona Wiik 7.klasse, Kristin Pettersen 8.klasse, Hilde OIsen 9.klasse, Harry Skoglund 10.klasse, Ståle Jenssen (ang isbane)**

**Forfall: 2.klasse Mathilde Winther**

|  |
| --- |
| **Sak 7** |
| **Uavklarte saker fra forrige møte** |
| **Sak 1: Bålplass: avslag på innsendt søknad om midler, videre prosess?**  Ikke gjort mer med det foreløpig, trenger budsjett for å kunne sende gode søknader, dette må lages, og da må det først landes på utforming. Jannicke har kartlagt info om mulige steder å søke. **Kari tar opp tråden videre sammen med Jannicke.**  **Sak 2: Avslutning 10.klasse, noe nytt?**  Tas med videre til neste møte i mars, foreldremøte i 10.klasse i løpet av februar.  **Sak 3: Organisering leksehjelp, status**  Vanskelig tidspunkt pga busselever og skyss. Ikke fått noen innspill fra foreldre på mellomtrinnet. 4.klasse ikke spurt. Enkeltforeldre mener det er behov, mulighet for digital oppfølging på dette? Nevnt at løsning bør avtales direkte fra skolen med den enkelte familie der behovet er. Fremmet ide om å bruke ressurser fra andre skoler, tas med i kommunalt FAU. **Arvid sjekker ut mulige løsninger med rektor.**  **Sak 4: Isbane, er rutiner laget? Annet?**  Orientering fra Ståle Jenssen, legger også ved fremlegg skrevet av han som vedlegg til referat. Trengs noe utstyr (snøskuffer og koster), og tilrettelegging av bane for islegging (per i dag er det avrenning for å unngå vannansamling på sommeren slik at det må være snø før aktuelt å legge is). Diskusjon rundt hvordan det kan løses slik at det renner av på sommer og ikke på vinter, at lokk på kum er tungt og uhåndterlig og burde vært byttet med noe som gjør at alle kan klare jobben med vanning av isen og rundt dette med å få strøm permanent ned til varmekabel, slik at det ikke må ligge en ledning over skoleplassen. Bør være reklamasjon at vannet fryser, selv om entreprenør hevder brukerfeil, da dette har gjentatt seg alle tre vintrene vannkummen har vært i bruk. **Arvid sjekke med skolen/rektor.**  Sak 6: Eventuelt fra forrige møte  Rutiner for ansvarsområder, må skriftliggjøres, legges hvor?  **Mona sjekker om det er skrevet fra forrige FAU, lager dokument på dette**, kan dette legges ut på Fauske kommune sine sider? Diskutert om FAU kan ha tilgang på Fauske kommunes side for å legge inn info under egen fane? Kan evt legges på dashbordet på Skooler. **Arvid sjekker med rektor ang muligheter**. Enighet om at det bør lages rutine på at dette opplyses om på første foreldremøte på høsten i klasser som har spesielle ansvarsområder.  Innmelding endringer Brønnøysundregisteret, status  Stopper på protokollføring av endringer. **Mona sjekker krav til protokoll, skriver dokument og sender Arvid**, tas inn som rutine på konstitueringsmøter at dette gjøres (ved endringer i roller). |

|  |
| --- |
| **Sak 8** |
| **Fartsgrense forbi skolen** |
| Fremmet av 3.klasse. 60 km/t oppleves som høy fartsgrense forbi skolen. Innspill på at det mangler gangfelt og mulighet for å krysse veien på sikker måte ved kirken. Ikke fysisk skille mellom gangvei og vei, ikke gang- og sykkelvei videre fra kirken, ikke skiltet om at det er skole der. Stort skadepotensiale om noe skjer. Mye trafikk når tunellen er stengt. **Tas opp i kommunalt FAU i fht Trafikksikkerhetsutvalget.** **Mona sjekker i referater fra FAU i fjor (trafikksikkerhet), om noe er gjort med dette tidligere. Sjekker med barnehage/menighetsråd/skole/nærmiljøutvalg om de vil ta del i et eventuelt brev til Statens Vegvesen.** |

|  |
| --- |
| **Sak 9** |
| **Utsending av informasjon til foreldre/foresatte** |
| Fremmet fra 3.klasse, ikke ønske om at Facebook er hovedkanalen for informasjon. Finnes sikrere løsninger. Noen Facebook-grupper har ikke lærer med i dem fordi det ikke er ønsket fra foreldre eller lærer selv, enkelte foreldre er ikke på Facebook. Skolen sier at Skooler er det som skal brukes for informasjon, dette oppleves å praktiseres i varierende grad. Diskusjon rundt brukervennlighet med mange ulike plattformer og apper. Fremmes at dette må være skolens avgjørelse, og at det må gjennomføres og følges opp av dem. Åpen informasjon på åpne sider, gjerne uten innlogging (i praksis kommunens nettside), andre ting i andre fora. Etterlyses meldingssystem (ex Transponder) for å kjapt få ut beskjeder om stenging etc**. Tas videre med rektor. Snakkes også om på kommunalt FAU for å sjekke ut hvordan det fungerer i resten av kommunen.** |

|  |
| --- |
| **Sak 10** |
| **Eventuelt** |
| Gjennomgang vedtekter FAU: endres ikke nå, **alle leser vedtekter og gjør seg opp en mening om noe bør endres, tas opp som egen sak på neste møte.**  Møteplan videre: 15.mars 2021 klokken 19.00. |

Referent: Mona Wiik

**VEDLEGG TIL REFERAT:**

**Saksfremlegg FAU vedrørende isbanen Valnesfjord skole 18.01.2021**

Følgende saksfremlegg bygger på en sammenstilling av erfaringer de tre årene det har vært utført islegging av banen på den nye skolen på dugnad av foreldregruppene i 5.kl.

|  |  |  |
| --- | --- | --- |
| Sak | Beskrivelse | Tiltak |
| Frostfri vanntilførsel | Hver vinter har det vært utfordringer med at vanntilførselen har frosset. Dette har skjedd når det har vært mye snø, lite snø, kaldt og relativt mildt (minus 9 grader). Utfordringen kan tenkes å være større ved kombinasjonen lite snø- kaldt. Når vannet har frosset, har det vært nødvendig å sette på varmekabel i flere timer/ over natta for å få det opptint. Risikoreduserende tiltak har til nå vært å la varmekabel stå på hele tiden. Dette oppleves som uheldig siden den går over skjøteledning som strekkes fra skolevegg, over trafikkert lekeområde til kum, med fare for at skolebarna snubler i ledningen samt at den er svært utsatt for slitasje med tilhørende strømskadepotensiale. | Det bør etableres en fast elektrisk tilførsel til varmekabelen i kum.  Varmekabelen bør stå konstant påkoblet, evt styrt av frosttermostat. |
| Kobling mellom vanntilførsel og slangevogn | Tilkoblingen mellom tilførsels- slange i kum og slangevogn oppleves som svært krevende å få koblet på og av. Den oppleves som svært «tight», og selv to personer strever gjerne en stund før det går. Dette problemet øker når temperaturen er lav. | Bytte til annen, mer brukervennlig kobling. |
| Tilgang vanntilførsel | Kumlokket over kum for vanntilførsel til banen er svært tungt og uhåndterlig, særlig uten kumlokkverktøy (spett). Lokket fryser gjerne fast i kragen rundt, og en ender oftest opp med å måtte løfte av både lokk og krage- dette gjør det dobbelt så tungt. Tyngden oppleves å utgjøre en risiko for rygg, fingre og tær. | Bytte til et mer brukervennlig lokk, evt snekre et trelokk med luke (med blomsterkasse oppå om sommeren) |
| Snøryddeutstyr | Effektivt vedlikehold av isflaten krever utstyr som snøskuffer, brede langkoster og isskraper. Ved banen mangler det både snøskuffer og langkoster. | Innkjøp av 2-3 snøskuffer og 2-3 brede langkoster |
| Vant/ sidekanter | For å etablere isbanen, kreves det vant for å holde vannet «på plass». Til nå har dette vært løst ved at man har måtte vente til det blir tilstrekkelig snø til at det er mulig å lage vant. Det har vært anledninger der barfrost har gitt fine forhold for å starte å etablere isbane men dette har måtte utsettes i påvente av snøfall for å lage vant. Det oppleves som litt bakvendt å vente på snø som man ellers ikke ønsker ved islegging, for å kunne lage is. | Lage permanente vant rundt banen. |
| Veileder/ facebook-side | Å etablere og drifte en god isbane krever noe erfaring eller en god veileder som både gir generell informasjon om islegging og vedlikehold, men også beskriver særlige forhold knyttet til akkurat dette anlegget. Siden erfaringen stort sett blir borte hvert år, er det behov for en god beskrivelse som viderebringes ved hver nye 5.kl. | Det bør forfattes en lett tilgjengelig veileder for etablering og vedlikehold av banen.  Opprette egen FB- side «Isbanen Valnesfjord skole» med erfaringsutveksling, praktisk info om vanning etc? |

For 5 kl.

Ståle Jenssen